Source: http://docplayer.fi/2404861-Helsingin-hovioikeuden-julkaisuja.html
Timestamp: 2018-01-20 21:37:37+00:00
Document Index: 24922140

Matched Legal Cases: ['KKO ', 'kko ', 'kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

3 Toimittaneet Risto Jalanko Marika Siiki Kirjoituksia työoikeudesta HELSINGIN HOVIOIKEUS HELSINKI
4 copyright: Helsingin hovioikeus ja tekijät ISBN: (nid.) ISBN: (PDF) Kannen suunnittelu: Taisto Jantunen Kannen kuvassa on Walter Runebergin patsas Lex Helsingin hovioikeuden istuntosalien 1 6 odotustilasta Hakapaino Oy Helsinki 2009
5 Sisällys Esipuhe Hovioikeuden presidentti Lauri Melander Alkulause Kirjan toimittajat Risto Jalanko ja Marika Siiki ARTIKKELIT Peik Spolander Joukkueurheilijan ja urheiluseuran välinen oikeussuhde Risto Jalanko Määräaikainen työsopimus oikeuskäytännössä Liisa Lehtimäki Koeajasta työsopimussuhteessa Marjo Leppisaari Tasapuolinen kohtelu palkkauksessa työsopimuslain mukaan Riikka Rask Positiivinen erityiskohtelu työelämässä Perttu Turku Korvausvelvollisuuden edellytykset häirinnästä ja muusta epäasiallisesta kohtelusta Laura Korpinen Työsopimuslakiin perustuvan saatavan vanhentuminen Vesa Komulainen Kilpailevan toiminnan kielto Jussi Heiskanen Kilpailukieltosopimuksen edellytykset työsopimuslain mukaan
6 Pasi Lilja Työnantajan oikeudesta muuttaa työsuhteen ehtoja yksipuolisesti Hanna Kurtto Roikkolomautuksesta Jyrki Rinnemaa Työsopimuksen purkautuneena pitämisen ja työsopimuksen purkamista koskevien menettelytapasäännösten suhde Matti Penttinen Varoitus työsopimuksen päättämisen edellytyksenä Sirpa Ahola Työntekijöiden edustajat ja heidän keskinäinen irtisanomisjärjestyksensä työsuhdetta päätettäessä tuotannollisella ja taloudellisella perusteella Markku Räty Työsopimuksen päättämiskorvauksen ja työttömyysturvan yhteensovitus tuomioistuimessa Antti Sorjonen Sopimuksen sisällöstä ja sopimusvapauden rajoista työsuhteen päättyessä työntekijän ja työnantajan kesken tehtävissä sopimuksissa Airi Jousila Yksityisoikeudelliset vaatimukset työrikoksia koskevassa oikeudenkäynnissä Johanna Helminen Työntekijän suojeluperiaatteen suhteesta työturvallisuusrikosten vastuunäkökohtiin Krista Soukola Ihmiskauppa pakkotyöhön Tuula Lehtinen Oikeuspaikka työehtosopimukseen perustuvissa työntekijän vaateissa Kirjoittajat
7 Esipuhe Helsingin hovioikeuspiirin yliopistolliseen laatuhankkeeseen liittyen on aikaisemmin julkaistu kirjat rikosoikeuden uudistuneista yleisistä opeista vuonna 2004, rikostuomion perustelemisesta vuonna 2005, todistusoikeutta käsittelevä julkaisu vuonna 2006, talousrikosoikeuden julkaisu vuonna 2007 ja kansainvälistä oikeusapua rikos- ja riita-asioissa käsittelevä julkaisu vuonna Nyt kysymyksessä olevan julkaisun kirjoitukset perustuvat työoikeutta käsitelleen opintojakson tarkastettuihin lopputöihin. Laatuhanke on järjestänyt vuosina rikosoikeuden uudistuneita yleisiä oppeja, todistusoikeutta, rikostuomion perustelemista, velvoiteoikeutta, talousrikosoikeutta, immateriaalioikeutta, eurooppaoikeutta ja kansainvälistä oikeusapua käsittelevät yliopistolliset kurssit. Vuonna 2008 toteutettiin työoikeuden kurssi. Sen opintojaksot pidettiin syksyn 2008 ja kevään 2009 aikana. Vuonna 2009 vuorossa ovat olleet viestintäoikeutta ja asiantuntemusta oikeudellisessa ratkaisutoiminnassa käsittelevät kurssit. Kurssit ovat olleet viiden opintoviikon ja nykyisin niitä vastaavien kymmenen opintopisteen laajuisia. Laatuhanke on järjestänyt kaikkiaan kymmenen kurssia. Kunkin kurssin tavoitevahvuus on noin 30 henkilöä ja osallistujia on riittänyt jokaiselle kurssille. Vaihtuvuus on ollut laatuhankkeen perustavoitteen mukaisesti ilahduttavan suuri. Yliopistollisen laatuhankkeen organisaatio muodostuu ohjausryhmästä, jonka tehtävänä on koordinoida hankkeen toimintaa ja suunnitella tulevaa toimintaa. Lisäksi jokaista kurssia varten on oma kurssikohtainen suunnittelutyöryhmä. Työryhmissä ovat edustettuina oikeustieteellinen tiedekunta, Helsingin hovioikeus, hovioikeuspiirin käräjäoikeus, Valtakunnansyyttäjänvirasto ja Suomen Asianajajaliitto. Työoikeuden yhteiskunnallinen merkitys on suuri. Jokaisen lainkäytön ammattilaisen on osattava myös työoikeutta. Tämä julkaisu sisältää mielenkiintoisia kirjoituksia työoikeuteen liittyvistä kysymyksistä. Artikkeleiden tieteellisestä tarkastamisesta ovat vastanneet professori Kari-Pekka Tiitinen, työtuomioistuinneuvos, OTT Jorma Saloheimo ja lainsäädäntöneuvos Tarja Kröger. Tästä merkittävästä työpanoksesta haluan lausua heille erityiset kiitokset. Hovioikeudenneuvos Risto Jalangon ja hovioikeuden hallinnollisen lakimiehen, viskaali Marika Siikin työpanos julkaisun toimittamisessa ansaitsee myös arvostavan kiitoksen. Kiitän myös kaikkia artikkelien kirjoittajia, joiden kouluttautumisen arvokas tuotos tämän julkaisun välityksellä saatetaan hovioikeuspiirin lainkäyttöhenkilöstön ulottuville ja muutoinkin oikeusyhteisön käyttöön. Julkaisusta voi olla hyötyä myös työmarkkinakentälle. Helsingissä, syyskuussa 2009 Lauri Melander 7
8 Alkulause Tämän teoksen kirjoitukset ovat Helsingin yliopiston oikeustieteellisen tiedekunnan lukuvuonna järjestämän ja Helsingin hovioikeuspiirin laatuhankkeeseen liittyvän Työoikeus opintojakson tuotteita. Opintojakso oli osa ammatillisesti painottunutta jatkokoulutusta ja jatkoa Helsingin hovioikeuspiirin laatuhankkeeseen liittyneille aikaisemmille rikosoikeuden yleisiä oppeja, todistusoikeutta, rikostuomion perustelemista, velvoiteoikeutta, talousrikosoikeutta, kansainvälistä oikeusapua, immateriaalioikeutta ja eurooppaoikeutta käsitelleille opintojaksoille. Opintojakson suorittaminen oikeutti opiskelijat lukemaan jakson hyväkseen kymmenen opintopisteen laajuisena osana oikeustieteen lisensiaatin tai tohtorin tutkintoa. Osallistujia oli noin 30 eli varsin runsaasti. Kaikki olivat taustaltaan lainkäytön ammattilaisia eli hovioikeuden ja käräjäoikeuden tuomareita, hovioikeudenviskaaleja, syyttäjiä ja asianajajia. Työoikeuden opintokokonaisuus koostui neljästä luentokerrasta ja viidestä seminaaritilaisuudesta. Luento-osuus sisälsi neljä eri aihekokonaisuutta: 1) työsopimuksen päättämiset, perusteet ja korvaukset, 2) syrjinnän kiellot, perusteet ja korvauskysymykset, 3) työrikosten seuraamukset ja 4) tuomioistuintiet työoikeudellisissa asioissa ja lausuntomenettelyt. Opintojakson vastuuhenkilönä toimi professori Kari-Pekka Tiitinen. Opetuksesta luennoilla vastasivat Tiitisen ohella työtuomioistuinneuvos, OTT Jorma Saloheimo, lainsäädäntöneuvos Tarja Kröger työ- ja elinkeinoministeriöstä, lakimies Vesa Ullakonoja Turun ja Porin työsuojelupiiristä ja OTT Anja Nummijärvi tasa-arvovaltuutetun toimistosta. Työoikeuskurssin suunnitteluryhmän sihteerinä toimi viskaali Nina Hotti. Luentojakson jälkeen useimmat kurssilaiset osallistuivat seminaaritilaisuuksiin. Osallistujat laativat seminaarissa esiteltäväksi enintään 15 sivun pituisen tieteellisen artikkelin. Osallistujat saivat valita artikkelinsa aiheen oman mielenkiintonsa mukaan. Aihe ei ollut sidottu luentojen aiheisiin. Oman artikkelinsa esittelemisen lisäksi osallistujat toimivat seminaarissa myös toisen osallistujan opponentteina. Artikkelin laatineilla osallistujilla oli mahdollisuus saattaa artikkelinsa julkaistavaksi tässä teoksessa. Tarvittaessa osallistujat muokkasivat artikkeleitaan opettajan kommenttien ja seminaaritilaisuuksissa käytyjen keskustelujen pohjalta. Lopuksi opettajat vielä hyväksyivät artikkelit julkaistaviksi. Osallistujat saivat lukea artikkelin julkaisemisesta hyväkseen viisi opintopistettä. Allekirjoittaneet hovioikeuden työoikeusrootelin vastuutuomari, hovioikeudenneuvos Risto Jalanko ja hovioikeuden hallinnollinen lakimies, viskaali Marika Siiki ovat 9
9 vastanneet artikkeleiden painoasuun saattamisesta ja monista käytännön järjestelyihin liittyneistä kysymyksistä. Toimitustyössä teoksen kirjoitukset on sijoitettu aihepiiriensä mukaiseen järjestykseen. Kirjoituksia on ulkonaisesti yhdenmukaistettu, mutta kirjoitusten sisältöön ei ole puututtu. Kaikki kirjoittajat vastaavat itse kirjoituksestaan ja siinä esittämistään kannanotoista. Helsingissä, syyskuussa 2009 Risto Jalanko Marika Siiki 10
10 Peik Spolander Joukkueurheilijan ja urheiluseuran välinen oikeussuhde 1. Johdanto 1.1. Urheilun säännökset Urheilua ei Suomessa ole koettu tarpeelliseksi säännellä erityislakien avulla, vaan sitä on pidetty yhtenä vapaan kansalaistoiminnan muotona. Liikuntaan liittyvät erityislait ovat hyvin harvalukuisia eivätkä ne koske urheilusuorituksen tekemistä 1. Lainsäädännössä on lisäksi joitakin erityisesti urheilua ajatellen säädettyjä erityissäännöksiä, jotka koskevat muun muassa urheilutoiminnan verotusta 2. Näitä harvoja erityissäännöksiä lukuun ottamatta urheilun valtiollinen sääntely perustuu Suomessa yleisiin muitakin yhteiskunnan osa-alueita säänteleviin erityislakeihin. Urheilua ei ole mainittu Euroopan Unionin perustamissopimuksessa, joten EU:n toimivaltaan ei myöskään kuulu antaa erityisesti urheilua koskevia sitovia säännöksiä. EU:n säännöstö vaikuttaa urheiluun kuitenkin yleisten muita yhteiskunnan osa-alueita koskevien säännösten kuten työvoiman vapaan liikkuvuuden ja kilpailuoikeuden kautta. 3 Urheilutoimintaa on Suomessa järjestetty pitkälti urheilupiirien sisäisellä itsesäätelyllä. Tällainen sääntely perustuu joko jäsenyyteen urheiluseurassa tai järjestössä tai osapuolten välisiin sopimuksiin. Joukkueurheilussa urheilijan ja urheiluseuran välisten oikeussuhteiden sääntelyssä yhdistyksen jäsenyyttä tärkeämmässä asemassa lienevät osapuolten väliset kahdenkeskiset sopimukset. Kaikissa merkittävimmissä joukkueurheilulajeissa urheiluseurat solmivat ainakin ylimmillä sarjatasoilla erilliset pelaajasopimukset kaikkien pelaajien kanssa 4. Pelaajasopimuksiin on yleensä myös otettu sopimusehto, jonka mukaan pelaaja sitoutuu noudattamaan kansallisen tai kansainvälisen lajiliiton sääntöjä, jotka näin tulevat urheilijaa velvoittaviksi 5. Koska kotimaiset ja kansainväliset urheilujärjestöt ovat ottaneet pelaajasopimusmalleihinsa sopimus- 1 Tällaisia lakeja ovat liikuntalaki, jonka tarkoituksena on edistää urheilun ja liikunnan harrastusmahdollisuuksia ja rahoituksen saantia sekä urheilijoiden tapaturma- ja eläketurvasta annettu laki. 2 Mm. tulovero- ja arvonlisäverolaissa on urheilutoimintaa koskevia säännöksiä. 3 Rauste s Huttunen s Huttunen s
11 ehdon riitojen ratkaisemisesta oma-aloitteisin oikeusturvajärjestelyin 6, ovat tuomioistuimiin tulevien urheilijoiden ja seurojen oikeussuhteita koskevat oikeustapaukset suhteellisen vähälukuisia. Junioripelaajilla ja alempien sarjatasojen pelaajilla ei kuitenkaan läheskään aina ole pelaajasopimusta. Vaikka pelaajasopimusta pelaajan ja seuran välillä ei olisi, saattavat lajiliiton säännöt tulla urheilijaa sitovaksi lisenssijärjestelmän kautta 7. Useissa urheilulajeissa kilpailutoiminta on järjestetty siten, että lajiliitot edellyttävät urheilijalta liiton myöntämää kilpailulisenssiä. Kilpailulisenssi on oikeudelliselta kannalta liiton ja yksittäisen urheilijan välinen sopimus, jolla urheilija muun ohessa sitoutuu noudattamaan liiton sääntöjä. Kilpailulisensseistä on joissain urheilulajeissa laadittu erillinen vakiosopimus, jonka urheilija saa painettuna itselleen maksettuaan lisenssimaksun. 8 Yhdistysmuotoiset urheiluseurat voivat antaa jäseniään sitovia sääntömääräyksiä. Yhdistyksen kompetenssi antaa näitä sääntömääräyksiä on kuitenkin hyvin rajallinen. Yhdistys ei voi pelkän jäsenyyden perusteella yksipuolisesti velvoittaa jäseniään esimerkiksi varallisuusoikeudellisiin oikeustoimiin tai työntekoon Urheilijan ja seuran välinen sopimus käytännössä Joukkueurheilussa ainakin ylemmillä sarjatasoilla joukkueen ja pelaajan välille solmitaan pelaajasopimus, jolla sovitaan niistä ehdoista, joilla pelaaja sitoutuu antamaan pelipanoksensa joukkueen hyväksi. Pelaajasopimukset syntyvät yleensä, kun pelaaja hyväksyy urheiluseuran tarjouksen. Pelaajasopimus on kahden keskeinen sopimus, joka edellyttää kummankin osapuolen hyväksyvää tahdonilmaisua. Siinä sovitaan sekä urheilijan että urheiluseuran velvollisuuksista toisiaan kohtaan. Urheilija sitoutuu pelaamaan ja harjoittelemaan joukkueessa valmentajan ja joukkueen johdon määräysten mukaisesti. 9 Urheiluseuran päävelvoitteena on yleensä sovitun vastikkeen maksaminen. Pelaajasopimuksiin voidaan ottaa apu- tai sivuvelvoitteen luontoisia määräyksiä, jotka edistävät ja turvaavat pääsuorituksen toteutumista. Tällaisia voivat olla esimerkiksi urheiluseuran velvollisuus hankkia urheilijalle asunto, järjestää työpaikka pelaajan puolisolle, auton hankkiminen ja urheilijan vakuuttaminen. Pelaajasopimuksessa on monia ainutlaatuisia piirteitä, koska urheilutyö poikkeaa monessa mielessä tavanomaisesta työstä. 10 Silloin kun urheilijan ja urheiluseuran välillä on solmittu pelaajasopimus, määrittää se joukkueen ja pelaajan välisen oikeussuhteen ehdot ja luonteen. Urheiluseuran ja 6 Tiitinen s Sopimusmalleissa on usein lausekkeita sopimuksesta johtuvien riitojen ratkaisemisesta välimiesmenettelyssä. Varsinkin silloin kun pelaajan saama palkkio on pieni saattaa välityssopimus muodostua kohtuuttomaksi ehdoksi ja koko välityssopimus saattaa siten olla pätemätön. 7 Rauste s Rauste s Kunnari s Kunnari s
12 pelaajan välinen oikeussuhde on arvioitava pelaajasopimuksen sisällön perusteella. Sopimuksessa sovitaan sellaisista seikoista, joiden perusteella on arvioitava muun muassa se, että onko urheilija työsuhteessa joukkueeseen. 2. Urheilijan oikeusasema 2.1. Tyypillisesti joukkueurheilutyöhön liittyviä tekijöitä Yleiskielen kannalta urheilulajien luokitteleminen joukkue- ja yksilöurheiluun lienee suhteellisen selvä. Urheilijoitten oikeusaseman määrityksen kannalta taas sanotulla jaottelulla ei voine olla ainakaan kovin oleellista merkitystä, koska yksittäisen urheilijan oikeusasema määräytyy tapauksittain. Ryhmittely joukkue- tai yksilöurheilijaksi voi kai enintään olla tosiseikaston asemassa. 11 Urheilijan ja urheiluseuran välinen oikeussuhde määräytyy pitkälti urheilijan oikeudellisen aseman perusteella. Urheilija voi olla oikeudellisesti työsuhteessa urheiluseuraan tai hänet voidaan katsoa itsenäiseksi ammatinharjoittajaksi. Urheileminen on useimmiten kuitenkin harrastusluonteista. Työsuhteessa urheiluseura kantaa yritystoiminnan riskit. Vastapainona urheiluseuralla on työnjohto-oikeus urheilijaan nähden. Vastineenaan määräysvallastaan ja urheilijan työpanoksesta urheiluseuran on maksettava työntekijälle palkkaa ja huolehdittava urheilijan sosiaaliturvasta. Työsuhteessa työlainsäädännön pakottavat säännökset määräävät osapuolten oikeuksista ja velvollisuuksista sopimussuhteen aikana ja asettavat rajoituksia pelaajasopimusten solmimiselle ja sopimusten päättämiselle. Joukkueurheilussa urheilijan on yleensä sitouduttava pelaamaan samassa joukkueessa pidemmän ajanjakson ajan esimerkiksi koko kauden, eikä pelkästään yksittäisiä otteluita 12. Urheiluseuralla on oltava työnjohto-oikeus urheilijaan, jonka turvin se voi määrätä missä, milloin ja missä roolissa urheilija urheilee. Tämän johdosta urheileminen itsenäisenä ammatinharjoittajana ei ole joukkueurheilijalle yleensä mahdollista. Yksilöurheilijan toimenkuvaan ammatinharjoittaminen sopii selvästi paremmin Työoikeuden pakottavuus Monien suomalaisten joukkuelajien vakiosopimuksissa on sopimusehto, jolla pyritään määrittelemään sopimus muuksi kuin työsopimukseksi. Tällaiset sopimusehdot 11 Tiitinen s Velvollisuus pelata pidempiä ajanjaksoja samassa joukkueessa saattaa syntyä myös lajiliiton sääntöjen nojalla. Säännöissä saatetaan määritellä edellytykset, joiden vallitessa pelaaja voi siirtyä toiseen joukkueeseen. Siirrot saattavat esimerkiksi olla sallittuja vain osan kautta. Lajiliittojen säännöt saattavat myös kieltää pelaajan pelaamisen mikäli tämä tapahtuisi pelaajan ja toisen seuraan sopimuksen vastaisesti. 13 Urheilijan toimimisesta ammatinharjoittajana jäljempänä jaksossa
13 ovat oikeudellisesti merkityksettömiä 14. Työlainsäädäntö on työntekijän suojaksi säädettyä pakottavaa oikeutta, josta ei työntekijän vahingoksi voida poiketa osapuolten välisin sopimuksin. Sopimusta pidetään osapuolten tahdosta riippumatta työsopimuksena, mikäli sopimussuhde täyttää työsuhteen tunnusmerkit. Osapuolet eivät siten voi sopia siitä, ettei työlainsäädäntöä sovelleta. Myöskään osapuolten luokitusta kuvaavalle ilmaisulle esimerkiksi otsikoinnille ei lähtökohtaisesti voida antaa merkitystä. Osapuolten oma käsitys sopimussuhteen juridisesta luonteesta voidaan kuitenkin ottaa huomioon ratkaisuun vaikuttavana tosiseikkana Työsuhteen tunnusmerkit Työoikeudellisen ns. perussuhdeteorian ydinväitteen mukaan kaikkien työlakien soveltamisala on lähtökohtaisesti yhtenäinen ja määräytyy työsopimuslaissa mainittujen työsuhteen tunnusmerkkien perusteella. Muodostaakseen työsuhteen tarkasteltavan oikeussuhteen on täytettävä samanaikaisesti kaikki työsuhteen perustunnusmerkit. Tunnusmerkkien täyttyessä sen osapuolia pidetään teorian mukaan työsuhteen osapuolina, eli työntekijänä ja työnantajana. 16 Kun joukkueurheilussa urheilijoilla ei toiminnan luonteen johdosta ole yleensä mahdollisuutta toimia itsenäisenä ammatinharjoittajana, jää urheilijan ja urheiluseuran välisen oikeussuhteen määrittäväksi tekijäksi se, voidaanko urheilijan katsoa olevan työsuhteessa urheiluseuraan vai ei. Urheilijan ja urheiluseuran välinen oikeussuhde on työlainsäädännön kannalta työsuhde, mikäli työsopimuslain työsuhteen tunnusmerkit täyttyvät aivan kuten muunkinlaisen toiminnan osalta. Kun urheilija urheilee seurassa ilman työsuhdetta, on kyseessä yleensä harrastustoiminnan luonteisesta urheilemisesta. Harrasteurheilijan oikeussuhde urheiluseuraan on olennaisesti työsuhdetta löyhempi. 17 Työsopimuslain 1 luvun 1 :n mukaan työsopimus on sopimus, jolla työntekijä tai työntekijät sitoutuvat henkilökohtaisesti tekemään työtä työnantajan lukuun tämän johdon ja valvonnan alaisena palkkaa tai muuta vastiketta vastaan. Sopimus on säännöksen mukaan työsopimus vaikka vastikkeesta ei ole sovittu, jos tosiseikoista käy ilmi, että työtä ei ole tarkoitettu tehtäväksi vastikkeetta. Työsopimuslakiin 2001/55 on aiemmista laeista poiketen otettu säännös niistä oikeussuhteista ja toiminnasta, joihin työsopimuslaki ei tule sovellettavaksi. Työsopimuslain 1 luvun 2 :n mukaan työsopimuslakia ei sovelleta julkisoikeudelliseen palvelussuhteeseen eikä julkisoikeudellisen palvelusvelvollisuuden täyttämiseen, tavanomaiseen harrastustoimintaan eikä sellaiseen työsuoritusta edellyttävään sopimukseen, josta säädetään erikseen lailla. 14 Esimerkiksi KKO 1995:145, jossa pelaajasopimuksessa oli yhtenä sopimusehtona sovittu, ettei sopimus ole työsopimus, mutta kun kaikki työsuhteen tunnusmerkit täyttyivät, katsottiin urheilijan urheilleen työsuhteessa. 15 Huttunen s. 54 ja Sarkko s Perussuhdeteoriasta esim. Kairinen 1979 ss Rauste s
14 Työsopimuslain soveltamisalan ulkopuolelle jäävässä harrastus- ja vapaaehtoistoiminnassa osapuolet eivät ole sitovassa sopimussuhteessa keskenään. Harrastustoiminnan luonteeseen kuuluu, että toimintaan osallistuva voi milloin tahansa ilman pelkoa päätökseen liittyvistä haitallisista velvoiteoikeudellisista seuraamuksista luopua harrastuksestaan. Harrastustoiminnassa vapaaehtoisuus säilyy myös varsinaisen työsuorituksen aikana. 18 Työlainsäädännön soveltamista koskevien ongelmien yhteydessä oikeuskirjallisuudessa on painotettu kokonaisarvostuksen merkitystä. On katsottu, että työsuhteen tunnusmerkistö on hyvä työntekijän aseman kuvaus tilanteissa, joissa on selvää, että ao. henkilö täyttää asetetun tunnusmerkistön. Ongelmatilanteissa tunnusmerkistön arvo kuitenkin olennaisesti laskee. 19 Elämä on niin monimuotoista, että ennalta käsin on mahdotonta määritellä tarkasti sen henkilöjoukon olennaisia piirteitä, jotka saattavat olla työoikeudellisen suojan tarpeessa 20. Kokonaisarvostelussa työsuhteen tunnusmerkkejä ei voida nähdä erillisinä kokonaisuuksina, joiden summana on oikeussuhteen juridinen luokittelu. Eri tunnusmerkit liittyvät olennaisella tavalla toisiinsa ja toisaalta eri tunnusmerkkien täyttymisen arvostelussa releventeiksi katsotut oikeustosiseikat eivät välttämättä ole relevantteja vain yhden tunnusmerkin kannalta. Ongelmakentän jäsentelemiseksi työsuhteen tunnusmerkkejä on kuitenkin ensiksi syytä tarkastella erikseen Työsopimus Työsuhteen syntyminen edellyttää ensinnäkin urheilijan ja seuran välistä sopimusta. Työsopimuslain 1 luvun 3 :n mukaan työsopimus voidaan tehdä suullisesti kirjallisesti tai sähköisesti. Työsuhde edellyttää aina osapuolten välistä sopimusta eli kummallakin osapuolella on oltava vapaaehtoinen sopimustahto. Esimerkiksi työn suorittajan yksipuolinen lupaus tehdä työtä toiselle ei luo osapuolten välille sopimussuhdetta. Myöskään vain omaan lukuun tehtävä työ ei voi olla sopimuksen kohteena. Sopimuksen kohteena on aina oltava työnteko, eli urheilijan ja urheilujoukkueen välisessä sopimuksessa on sovittava siitä, että urheilija antaa työpanoksensa seuralle. Työpanoksen on myös tultava seuran hyväksi. Työsuhteisen urheilijan työpanoksen ytimen muodostaa yleensä urheileminen seuran hyväksi. Työntekijän on lisäksi sitouduttava henkilökohtaisesti työntekoon. Jos sopimuksella ei aseteta kenellekään henkilökohtaista työntekovelvoitetta, vaan yhteisö ottaa vastattavakseen työtehtävän suorittamisen, kysymys ei ole työsuhteesta, ellei järjestelyyn ole ryhdytty lainsäädännön kiertämisen tarkoituksessa. 21 Ongelmia saattaa aiheutua sopimuksen sisällöstä silloin, kun sopimusta ei ole tehty kirjallisesti. Harrastus- ja vapaa-ajantoimintaan kuuluu, että osapuolet eivät ole sitovassa 18 Huttunen s Sarkko 1980 s Huttunen s Tiitinen Kröger s
15 sopimussuhteessa keskenään. Tällaisessa toiminnassa mukana oleva voi siten periaatteessa milloin tahansa luopua harrastuksestaan. Harrastuksessa vapaaehtoisuuden tulisi siten säilyä myös varsinaisen työsuorituksen ajan. 22 Tässä kohden työsuhteen sopimustunnusmerkillä on selkeä yhteys työnantajan työnjohto- eli direktiovaltaan, joka on yksi työsopimuslain mukaisista työsuhteen tunnusmerkeistä. Sopimuksen olemassaololla saattaa olla myös yhteys vastiketunnusmerkkiin. Vastike saattaa nimenomaisen sopimuksen puuttuessa merkitä sellaista käyttäytymistä, joka muodostaa osapuolten välille konkludenttisen sopimuksen Työn teko Työsuhteen tunnusmerkitön täyttymisen kannalta merkityksellistä on työn tekeminen. Laissa ei kuitenkaan määritellä mitä työn tekemisellä tarkoitetaan. Työn tekeminen on oikeuskirjallisuudessa määritelty inhimilliseksi käyttäytymiseksi, jolla on jonkinlaista taloudellista merkitystä ja joka ei ole lain tai hyvien tapojen vastaista. 24 Urheileminen on luonnollisesti inhimillistä käyttäytymistä. Sen ei yleensä voida katsoa olevan lain tai hyvien tapojen vastaista toimintaa. Joukkueurheilija saattaa kuitenkin esimerkiksi syyllistyä rikokseen toimiessaan väkivaltaisesti tunteenpurkauksen seurauksena. Se, että urheilija syyllistyy rikokseen tehdessään työtä, ei kuitenkaan merkitse sitä, etteikö tehtyyn työhön, eli urheilusuoritukseen sovellettaisi työlainsäädäntöä 25. Joukkueurheilija on työsuhteessa velvoittautunut antamaan työpanoksensa seuran hyväksi. Seura saa hyväkseen kaikkien pelaajiensa työpanosten kokonaisuudesta koituvan taloudellisen edun pääsylipputulojen, mainostulojen yms. muodossa. Pelaajan voidaan siten katsoa tekevän työtä seuran hyväksi ja lukuun. Tätä ei millään tavoin muuta se, että pelaajan urheileminen on ainakin osittain samalla hänen harrastuksensa, koska olennaista tässä suhteessa on taloudellisten etujen siirtyminen varallisuuspiiristä toiseen. 26 Vaatimus työn taloudellisesta merkityksestä on kriteeri, jonka johdosta urheilemisen luokitteleminen työoikeudellisessa mielessä työksi saattaisi joskus estyä. Toiminnan taloudellisen merkityksen vaatimusta on tarkasteltava ensisijaisesti seuran näkökulmasta. Ainakin pääsarjatasolla ottelut ovat yleensä maksullisia viihdetapahtumia, joiden seuraamisesta yleisö on valmis maksamaan pääsylippumaksun. Otteluita välitetään myös tiedotusvälineiden kautta laajalle katsojakunnalle. Yritykset käyttävät urheiluseurojen ja urheilijoiden saamaa julkisuutta hyväkseen markkinoidessaan tuotteitaan 22 Huttunen s Työsuhteen perustava sopimus saattaa samanaikaisesti täyttää myös jonkin muun sopimustyypin tunnusmerkistön. Oikeussuhteeseen voidaan tällöin soveltaa sekä työlainsäädäntöä että muuta sopimustyyppiä koskevia säännöksiä. Normikollisiotilanteet on pyrittävä ratkaisemaan tapauskohtaisesti huomioiden työlainsäädännön yleensä pakottava luonne. Kairinen s Tiitinen Kröger s Tiitinen Kröger s Huttunen s
16 ja maksavat tästä vastikkeen seuralle. Pelaajien työpanoksella on siten ainakin pääsarjatasolla selvästi taloudellista merkitystä. 27 Tilanne saattaa olla toinen alemmilla tasoilla, jossa otteluihin ei myydä pääsylippuja ja seuran mahdolliset mainostulot kattavat vain osan toiminnan kuluista. Tällaisessa tapauksessa urheileminen saattaa tapahtua muutoin kuin työsopimuslain tarkoittamassa työsuhteessa. Toisaalta pelkästään se, että työn teettäjän tavoitteena ei ole taloudellisen tuloksen saavuttaminen, ei sulje pois työsopimuslain soveltamismahdollisuutta. Esimerkiksi yleishyödyllisessä yhteisössä tehtyä työtä voidaan pitää työsuhteisena, jos työsuhteen tunnusmerkit muutoin täyttyvät Vastike Työsuhteen vastikkeellisuus on työsuhteen tunnusmerkeistä se, joka useimmiten erottaa työsuhteisen urheilemisen harrastusluonteisesta. Kyseessä on työsopimuslain mukaisesta työsuhteesta vain jos urheilijalle maksetaan palkkaa tai muuta vastiketta. Merkitystä ei ole sillä, onko urheilija urheilun sisäisen normiston tai kielenkäytön perusteella harrastaja tai ammattilainen. Vastikkeen maksamisesta ei tarvitse olla sovittu nimenomaisesti, jotta vastiketunnusmerkki täyttyisi. Työsopimuslain 1 luvun 1 :n 2 momentin mukaan riittää kun tosiseikoista käy ilmi, että vastiketta on tarkoitettu maksettavaksi. Lain esitöiden mukaan riittää kun olosuhteista on pääteltävissä, että vastiketta on tarkoitettu maksettavaksi 28. Urheilun osalta vastikeolettamaan on suhtauduttava hyvin varauksellisesti, sillä silloin kun urheilemisesta maksettavasta vastikkeesta ei ole sovittu, lienee usein kysymys harrastusluonteisesta urheilemisesta, josta vastiketta ei ole tarkoituskaan maksaa. Toisinaan saattaa kuitenkin olla kyseessä niin sanottu vilttiketjun pelaaja, jolle on tarkoitus maksaa vastiketta, mutta vastike on työpanokseen nähden hyvin pieni. Tällaisessa tapauksessa vastiketunnusmerkin täyttyminen voi olla ongelmallinen. Vastikkeeksi voidaan katsoa mikä tahansa etu, jolla on taloudellista arvoa 29. Vastike voidaan maksaa myös tavaroina tai palveluina. Työsuhteen tunnusmerkistön täyttymisen kannalta on merkityksetöntä, millä nimikkeellä vastike maksetaan. Jos korvaus on tosiasiallisesti vastiketta tehdystä työstä, ei ole merkitystä sillä, että korvausta kutsutaan esimerkiksi stipendiksi tai avustukseksi. Pelaajille maksettavat palkkiot maksetaan pääsääntöisesti rahassa ja/tai selvästi taloudellista arvoa omaavien luontaisetujen muodossa. Korvausten laatu ei yleensä ole ongelmallinen pelaajan työsuorituksen vastikkeellisuusarvioinnin kannalta. 30 Vastikkeena ei yleensä pidetä esimerkiksi sellaista kulukorvausta, joka riittää kattamaan vain pelaamisesta aiheutuneen todelliset kustannukset kuten pelivälineiden han- 27 Huttunen s HE 157/2000 vp s Tiitinen Kröger s Huttunen s
17 kinnan ja matkakulut pelipaikkakunnalle. Oikeuskäytännössä työsuhteen konstituoivaksi vastikkeeksi on kuitenkin katsottu toisinaan myös hyvin pieniarvoisia muuna kuin rahan suoritettuja korvauksia. Työsuhteesta saatuna vastikkeena on pidetty muun muassa opinsaantitilaisuutta 31, täyshoitoa 32, sekä neljää purkkia hunajaa 33. Myös pelkkää ansionsaantimahdollisuutta 34 ja vastavuoroista työtä 35 on pidetty työsuhteesta maksettuna vastikkeena. Vakuutusoikeus ei pitänyt rippikoululeirin ryhmänjohtajan saamaa 94 markan päiväkorvausta työsuhteesta saatuna vastikkeena 36. Vakuutusoikeus ei pitänyt vastikkeena myöskään pelkkää työnteon perusteella saatua ateriaa 37. Sen sijaan korkein oikeus piti invalidilasten ja -nuorten hoitolaitoksessa vapaaehtoisuuteen perustunutta työskentelyä työsuhteisena, kun työstä annettiin vastikkeena asuntoetu, ruokaa, vaatteita ja terveydenhoitoa sekä vähäisiä rahasuorituksia 38. Edellisten ratkaisujen perusteella on pääteltävissä, että vastikkeen määrällä on merkitystä työsuhteen tunnusmerkkejä arvioitaessa. Ainakin vakuutusoikeus näyttäisi ottaneen kannan, jonka mukaan työsuhteen muodostavan vastikkeen alarajaa arvioitaessa on verrattava toisiinsa vastiketta ja työn määrää sekä siihen käytettyä aikaa. Koska 31 KKO 1953 II 161 Autokoulun oppilas oli rahapalkatta seurannut korjaamon asentajien työskentelyä sekä näiden ohjauksen ja valvonnan alaisena harjoitteluoppina saamastaan vastikkeesta itsekin tehnyt korjaamossa kykynsä mukaisia töitä. Opinsaantitilaisuus autokoulussa katsottiin työsuhteessa saaduksi vastikkeeksi. 32 KKO 1962 II 66 A oli ollut lastensuojelulain nojalla huoltosopimuksin sijoitettuna B:n tilalle. Huoltosopimuksen päätyttyä B ja sosiaalilautakunta olivat sopineet, että A jäisi edelleen B:n täysihoitoon, mutta ettei kunta enää suorittanut B:lle hoitomaksua, koska A pystyi jo työllään korvaamaan täysihoitonsa. Täyshoidon katsottiin olevan työnantajan työsuhteessa suorittama vastike. 33 VAKO Dnro 290:87 Naapurinsa huopakattoa pikeämässä olleen henkilön katsottiin olleen työsuhteessa kun hän oli noin viiden tunnin työstä saanut palkaksi neljä hunajapurkkia, joiden arvon katsottiin olleen 15 markkaa kappale, eli palkkion arvo oli yhteensä 60 markkaa. 34 KKO 1951 I 9 Yhdistys oli ottanut toimeen henkilön, jonka tehtävänä oli kuljettaa vuokrattavana pidettävää puimakonetta talosta taloon ja toimia samalla sen koneenkäyttäjänä. Se seikka, että sanotulle henkilölle ei tullut rahapalkkaa yhdistykseltä, vaan hän sai periä korvauksen koneenkäyttäjän työstään suoraan koneen vuokraajilta, ei estänyt pitämästä häntä yhdistyksen työntekijänä tapaturmavakuutuslain mielessä. 35 KKO 1979 II 44 Maanviljelijät A ja B omistivat yhteisesti kenttäpyörösahan, jolla he yhdessä suorittivat sahaustyötä ulkopuolisille. He olivat myös sopineet toistensa puutavaran sahaamisesta vastavuoroisesti tehtävänä työnä. A sai tapaturmaisesti surmansa sahatessaan B:lle puutavaraa. Hänen katsottiin olleen TapVakL 1 :ssä tarkoitetussa työsuhteessa B:hen. Ään. 36 VAKO /238:84 Opiskelija oli ollut rippikoululeirillä ryhmän johtajana ja siellä jalkapalloottelussa vahingoittunut. Hänelle oli leirin ajalta suoritettu kirkon yleisvirkaehtosopimuksen mukaista päivärahaa 94 mk/vrk, josta ruoan osuutena oli vähennetty 50 %. Opiskelijan ei katsottu tapaturman sattuessa olleen tapaturmavakuutuslain 1 :ssä tarkoitetussa työsuhteessa rippikoululeirin järjestäneeseen seurakuntayhtymään. Tapaturmalautakunnan päätöstä ei muutettu. (Äänestys 3 2) I-jaosto. 37 VAKO /3849:97 X oli ollut Y:n omistaman sikalan korjaustyössä ja tässä työssä vahingoittunut. Y:n ilmoituksen mukaan työsuhde oli ollut tilapäinen ja tarkoitus oli ollut tehdä työ valmiiksi muutamassa päivässä. Y:n mukaan palkkaa ei ollut maksettu, mutta X oli saanut syödäkseen. VakO katsoi, ettei pelkällä ateriaedulla ole sellaista taloudellista arvoa, jota voitaisiin pitää TVL:n 1 :n 1 momentissa tarkoitettuna vastikkeena X:n suorittamasta työstä. Asiassa ei ollut esitetty selvitystä muunkaan vastikkeen suorittamisesta. X:n ei katsottu olleen tapaturman sattuessa ko. lainkohdan tarkoittamassa työsuhteessa. Tapaturmalautakunnan päätös kumottiin ja asia jätettiin vakuutusyhtiön antaman päätöksen varaan. Jaosto:II Äänestys: KKO 1990:29. 18
18 vastikkeen määrää on ratkaisuissa ylipäätänsä pohdittu, on vastikkeen suuruudella oltava ratkaisun kannalta merkitystä. Korkein oikeus on antanut muutaman urheilijoiden työsuhteita koskevan ratkaisun, joissa on pohdittu vastiketunnusmerkin täyttymistä. Ratkaisussa KKO 1995:145 korkein oikeus oli katsonut jääkiekon I divisioonassa pelanneen urheilijan urheilleen työsuhteessa, kun hän oli saanut kiinteänä kuukausipalkkiona markkaa. Ratkaisussa KKO 1997:38 jääkiekon I divisioonassa kiekkoilleen urheilijan katsottiin olleen työsuhteessa ja vastikeperusteen täyttyneen kun hänellä oli odotettavissa pelaamisesta palkkiota niin paljon, että vastikkeen katsottiin olleen työnteosta maksettua palkkaa eikä vain harrastustoiminnan tueksi annettua avustusta 39. Tapausten perusteella ei voida vetää kovin pitkälle meneviä päätelmiä urheilun työ- ja harrastusluonteisuuden välisestä rajasta, mutta ainakin ne asettavat jonkinlaisen ylärajan sille mitä ei voida enää pitää harrastusluonteisena urheilemisena. Sopimuskauden ajan joukkueurheilijat ovat korostetun sidonnaisia joukkueeseen, koska ajankäytön suhteen ei yksilöllisiä joustoja voida sallia kuin aivan vähäisissä määrin. Voidaan siten hyvin perustellusti todeta, että kyseessä ei ole aivan vähäpätöinen sivutoiminta, joten taloudelliselta arvoltaan hyvin vähäinen korvaus ei voi olla todellista vastiketta työstä Työnjohto ja valvonta Työsuhteen tunnusmerkistön täyttyminen edellyttää urheilijan toimimista urheiluseuran työnjohdon ja valvonnan alaisena. Urheiluseuralla on oltava direktio-oikeus urheilijaan, jotta heidän välisestä oikeussuhteesta muodostuisi työsuhde. Tämä ilmenee käytännössä siten, että urheilija on velvollinen noudattamaan urheiluseuran johdon työn sisältöä, suoritustapaa, -aikaa ja -paikkaa koskevia määräyksiä. Työnantajan direktiovallan on oikeuskirjallisuudessa katsottu jakautuvan ns. tunnusmerkistödirektioon ja tekniseen direktioon. 41 Tunnusmerkistödirektion täyttyessä työnantajalla on työsopimuslain 3 luvun mukainen direktiovalta työntekijään. Työnantajan johdon ja valvonnan alaisuus merkitsee työn suorittajan epäitsenäistä asemaa. Työsuhde edellyttää siten työn suorittajan alisteista asemaa. Oikeussuhteen osapuolet ovat työsuhteessa tämän tunnusmerkin ansiosta epätasa-arvoisessa asemassa. Työn johdolla ja valvonnalla tarkoitetaan työlainsäädännön soveltamisalaa koskevan säännöksen yhteydessä kaikkia niitä oikeustosiseikkoja, jotka ovat relevantteja harkittaessa työn suorittajan itsenäisyyden astetta. Tällaisia oikeustosiseikkoja on oikeuskäytännössä esiintynyt hyvin monenlaisia. Näille seikoille on tunnusomaista, että 39 Pelaajasopimuksen mukaan yhdistys oli sitoutunut suorittamaan urheilijalle palkkiota ja kulujen korvausta seuraavasti: pisterahaa sarjaottelulta 250 markkaa/sarjapiste, liiganousubonusta markkaa, polttoainekorvausta 10 litraa 100 kilometriltä ottelu- ja harjoitusohjelman mukaisesti pelaajan oman auton käytöstä varusmiespalvelun ja harjoituspäivinä yksi ateria päivässä. 40 Huttunen s Tiitinen Kröger s
19 mikään niistä ei yksinomaisesti määritä työn suorittajan työoikeudellista asemaa, vaan kussakin tapauksessa tunnusmerkin olemassa olo on suoritettava kokonaisharkintana. Direktiovallan tunnusmerkki erottaa yleensä itsenäisenä ammatinharjoittajana toimivan urheilijan työsuhteisesta. 42 Pelaajasopimuksen tehneiden pelaajien päävelvoitteena on pelaaminen ja harjoitteleminen joukkueen valmennusjohdon määräysten mukaisesti siinä joukkueessa, jonka seura osoittaa. Pelaajan alisteisesta asemasta on siten nimenomainen määräys pelaajasopimuksessa. 43 Jotta urheilujoukkue voisi toimia joukkueena, on välttämätöntä, että joukkueenjohto voi määrätä mitä pelejä pelaajat pelaavat ja valmentaja voi määrätä milloin ja millä tavoin kukin pelaaja taktisesti pelaa. Näiden joukkueurheilun luonteenpiirteiden johdosta urheiluseuran direktiovalta urheilijoihin nähden on välttämätön ja tämä työsuhteen tunnusmerkki siten täyttyy ainakin silloin kun urheilu tapahtuu ansiotarkoituksessa. 44 Kun kyse on harrastustoiminnasta, urheilijalla on yleensä oikeus lopettaa urheilu ilman pelkoa siviilioikeudellisista sanktioista. Siten harrastustoiminnassa työnantajan direktiovallasta puuttuu olennaisia elementtejä, joten rajanvedossa työnantajan johto ja valvonta on myös sellainen tekijä, jolla harrastustoiminta erottuu työsuhteisesta Harrastusluonteinen urheileminen Internet-tietosanakirja Wikipedian mukaan harrastus voi olla mitä tahansa vapaa-ajan toimintaa. Harrastuksia tehdään kiinnostuksen ja nautinnon takia, ei sen takia että niistä saisi rahallista palkkiota 45. Kun työsuhteiseen työntekoon kuuluu selkeä ansiotarkoitus, harrastustoiminnan yhteydessä tehtävän työn tavoitteet liittyvät pikemminkin itse toimintaan ja sen päämääriin. Yleisesti voidaan todeta, että harrastuksenomaisessa työnteossa työtä tehdään yhteisten tavoitteiden saavuttamiseksi tai toiminnan piirissä olevien muiden henkilöiden auttamiseksi. 46 Tavanomainen harrastustoiminta on vuonna 2001 voimaan tulleen työsopimuslain myötä yksi laintasoisesti säädetyistä poikkeuksista työsopimuslain soveltamisalasta. Jo aikaisemman lain aikaan harrastustoiminta on oikeuskäytännössä jäänyt työsopimus- 42 Huttunen s Huttunen s Joukkueurheilija voi kuuluessaan maajoukkueeseen olla oman seuransa lisäksi työsuhteessa myös lajiliittoon. Pelaaja on valmennusleirien ja otteluturnausten aikana yleensä samalla tavoin joukkueen johdon ja valvonnan alaisena, kuin seurajoukkueessaankin. Työsuhteen tunnusmerkistö täyttyy useimmiten myös maajoukkueurheilijan ja lajiliiton välisessä suhteessa. Pienemmissä lajeissa työsuhteen tunnusmerkistö jää joskus täyttymättä kun pelaajille ei makseta vastiketta, ks. Rauste s Pelaajan työsuhde voi myös olla muun kuin sen seuran kanssa, jossa hän pelaa. Näin on silloin, kun pelaaja on vuokralla toisessa seurassa. 45 Ks. 46 Tiitinen Kröger s
20 lain soveltamisalan ulkopuolelle, koska kaikkien työsuhteen tunnusmerkkien ei ole katsottu täyttyneen. Uudella säännöksellä on pyritty selkeyttämään rajanvetoa työsuhteisen ja ei työsuhteisen toiminnan välillä 47. Lain esitöiden (HE 157/2000 vp) mukaan tavanomaista harrastustoimintaa voi olla sellainen harrastustoiminta, jota tehdään muun muassa urheiluseuroissa sekä varhaisnuoriso- ja nuorisoyhdistyksissä. Harrastustoimintana työsopimuslain ulkopuolelle jää sellainen harrastustoiminta, jota ei tehdä ammattimaisesti eikä ansiotarkoituksessa. Myös urheiluseuran piirissä tapahtuva vapaaehtoinen lasten ja nuorten ohjaaminen jää samalla perusteella työsopimuslain soveltamisalan ulkopuolelle. Lain esitöiden tarjoama apu käytännön ratkaisutilanteessa vedettäessä rajaa harrastusluonteisen ja työsuhteisen urheilemisen välille on varsin rajallinen. Arvio siitä, milloin kysymyksessä on työsopimuslain soveltamisalan ulkopuolelle jäävä harrastustoiminta, edellyttää aina työsuhteen tunnusmerkkien täyttymiseen kohdistuvaa kokonaisharkintaa. Harrastustoimintana aloitettu toiminta voi myös ajan kuluessa muuttua toiminnaksi, johon liittyy ansiotarkoitus. Työsuhteen tunnusmerkkien täyttyessä eityösuhteinen harrastustoiminta muuttuu työsopimuslain soveltamispiiriin kuuluvaksi työksi. 48 Edellä työsuhteen eri tunnusmerkkien tarkastelun yhteydessä on voitu havaita, että keskeisimmät ongelmat ovat liittyneet ennen kaikkea työn vastikkeellisuuteen 49. Harrastustoiminnassa työnteosta suoritettava vastike maksetaan usein joko pelkästään tai ainakin suurelta osin kulukorvauksina. Silloin kun kulukorvauksia maksetaan työn suorittajalle aiheutuneista todellisista kuluista, suurehkoakaan korvausta ei voitaisi pitää osoituksena harrastustoiminnan muuttumisesta työsuhteessa tapahtuvaksi työnteoksi. Jos vastike sen sijaan lainkiertämistarkoituksessa muutetaan nimikkeeltään kulukorvaukseksi, toimintaa pidetään työsuhteisena, jos muut työsuhteen tunnusmerkit täyttyvät. 50 Jaksossa on käyty läpi sellaisia oikeustapauksia, joissa on pohdittu vastiketunnusmerkin täyttymistä. Olennaista tapauksissa on se, että ansiotyön ja harrastustoiminnan puitteissa suoritetun työn välinen raja on hyvin alhaalla ja harrastustoiminta muuttuu ansiotyöksi ennen kaikkea maksettavan korvauksen suuruuden perusteella. Vastikkeen on oltava sellaisessa suhteessa urheilijan työpanokseen, että hänen voidaan katsoa toimineen ansiotarkoituksessa. Näin ollen vastikkeen suuruus on käytännössä muodostunut ratkaisevaksi epäitsenäisen ansiotyön ja harrastustoiminnan piirissä suoritetun työn välisessä rajanvedossa Tiitinen Kröger s Tiitinen Kröger s Huttunen s HE 157/2000 vp. 51 Huttunen s
Joukkueurheilijan ja urheiluseuran välinen oikeussuhde
Peik Spolander Joukkueurheilijan ja urheiluseuran välinen oikeussuhde 1. Johdanto 1.1. Urheilun säännökset Urheilua ei Suomessa ole koettu tarpeelliseksi säännellä erityislakien avulla, vaan sitä on pidetty